OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 732/14/5511	Žilina 28.12.2015 
EEČ: 2-43-4176-2015

U Z N E S E N I E

Trestná vec:	obv. XXXXX 
Trestný čin:	Prečin Výtržníctvo podľa § 364 odsek 1 písmeno a, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Výtržníctvo podľa § 364 odsek 1 písmeno a, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 28.12.2015 spisová značka 1 Pv 732/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 06.07.2014 o 01.30 hod. v Rajci na priestranstve medzi Základnou školou
Lipová a panelákmi na ul. Hollého v spoločnosti XXXXX, nar. 22.07.1995 a
ďalšej neznámej osoby, zastavil XXXXX, XXXXX trv. bytom XXXXX,
ul. XXXXX so slovami: ,,Prečo si ma zas fotil?“, čím mal na mysli tú
skutočnosť, že XXXXX ho v minulosti nafotil pri páchaní priestupku, za ktorý
bol následne postihnutý, a hneď ho udrel otvorenou dlaňou, na čo poškodený
XXXXX dal ruky pred svoju tvár a začal sa kryť, po tomto poškodený cítil
ďalšie údery pred ktorými sa spustil na zem, kde ho za presne nezistených okolností
minimálne jedna osoba ďalej udierala päsťami a kopala, pričom XXXXX
utrpel zmliaždeniny v oblasti hlavy a záhlavia, bez potreby PN. 

Uznesením prokurátora Okresnej prokuratúry Žilina zo dňa 28.12.2015, spisová značka 1 Pv 732/14/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením pod vyššie uvedenou sp. značkou zo dňa 28.11.2014 prokurátor Okresnej prokuratúry v Žiline podmienečne zastavil trestné stíhanie obv. XXXXX  z prečinu výtržníctva podľa § 364 ods. 1 písmeno a/ Tr. zákona. Obvinenému bola určená skúšobnou doba v trvaní 12 (dvanásť) mesiacov, ktorá uplynula dňa 09.12.2015. 

Konštatujem, že na základe vyžiadaných správ a odpisu z registra trestov, je zrejmé, že obv. XXXXX počas skúšobnej doby viedol riadny život. Nedopustil sa žiadneho závažnejšieho protispoločenského konania a splnil všetky zákonné podmienky na vyslovenie o osvedčení sa v skúšobnej dobe. Škoda bola poškodenému uhradená. Priestupky, ktorých sa dopustil sú iba na úseku dopravy a ide o menej závažné priestupky.

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Na základe vyššie uvedeného som rozhodol tak, ako je uvedené vo výrokovej časti tohto uznesenia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Michal Jamrich
prokurátor